Sørbyskogen naturreservat

Sørbyskogen naturreservat ligger på østsiden av Nesodden mellom fylkesvei 156 og Bunnefjorden. Gjennom reservatet renner Sørbybekken fra Sørbydammen i sørvest til utløpet i Bunnnefjorden i nordøst. Vegetasjonen er særlig rik og variert langs bekken, med vesentlig rik edellauvskog. I tillegg finnes rik blandingsskog, rik sumpskog og gammel barskog. Sørbydammen er en viktig lokalitet for amfibier. Videre finnes i reservatet en rekke rødlistede sopparter, herunder klengekjuke og huldrevoksskinn. Langs sjøen vokser blodstorkenebb og den rødlistede knollmjødurt. Det er ikke tillatt å endre naturmiljøet. Dyr og planter er vernet, men det er tillatt å sanke matsopp og bær. Bålbrenning er ikke tillatt. Referanser